Romni bira potpredsedničkog kandidata
Očekuje se da će odluka biti doneta nešto pre nacionalne konvencije Republikanske stranke u Tampi, na Floridi, krajem avgusta
S obzirom da su njegovi republikanski rivali ili van trke ili više nemaju dovoljno sredstava, Mit Romni je, kako izgleda, na putu da postane predsednički kandidat republikanske stranke. Romni se sve više fokusira na predsednika Baraka Obamu: Romnijeva prva velika odluka će biti izbor potpredsedničkog kandidata, a jedan od onih koji će, prema očekivanjima, biti na spisku je senator Marko Rubio sa Floride. Rubio kaže da bi mu činilo čast ako to od njega bude zatraženo, ali ističe da će njegov odgovor biti negativan. „ Drugi mogući takmičari za potpredsedničkog kandidata su kongresmen Pol Rajan iz Viskonsina i guverner države Nju Džersi Kris Kristi. Medjutim, Kristi takodje kaže da nije zainteresovan. „ Romnijev izbor je važan, kaže bivši šef osoblja Ronalda Regana, Ken Duberstin. Pre četiri godine, odluka republikanca Džona Mekejna da izabere guvernerku Aljaske, Saru Pejlin, za potpredsedničkog kandidata umanjila mu je šanse kod nezavisnih birača, što će Romni, verovatno, pokušati da izbegne, kaže Duberstin. „ Istorijski gledano, kandidati za potpredsednika nisu značajan faktor na predsedničkim izborima. Medjutim, oni mogu da donesu neznatnu prednost, kaže politički analitičar Rouds Kuk. Romni će, kako se očekuje, steći broj delegata potrebnih za nominaciju republikanske stranke u junu, ali je moguće da će donošenje odluke o potpredsedničkom kandidatu potrajati duže.